|  |  |
| --- | --- |
| Naziv obveznika: | **THALASSOTHERAPIA OPATIJA** - Specijalna bolnica za medicinsku rehabilitaciju bolesti srca, pluća i reumatizma |
| Broj RKP-a: | 43513 |
| Sjedište obveznika: | Opatija |
| Matični broj: | 03090337 |
| Adresa sjedišta obveznika: | Ulica Maršala Tita 188/1, Opatija |
| OIB: | 35372335047 |
| Razina: | 31 |
| Razdjel: | 000 |
| Šifra djelatnosti prema NKD-u 2007: | 8610 - Djelatnosti bolnica |
| Šifra županije: | 302 - Primorsko-goranska županija |
| Šifra grada / općine: | 03026 - Opatija |

## *BILJEŠKE*

## *UZ FINANCIJSKE IZVJEŠTAJE*

## *ZA RAZDOBLJE OD 01.SIJEČNJA DO 31.PROSINCA 2021. GODINE*

Thalassotherapia Opatija čiji je osnivač Primorsko-goranska županija, ujedno ima status Klinike za liječenje, rehabilitaciju i prevenciju bolesti srca i krvnih žila Medicinskog fakulteta Sveučilišta u Rijeci.

Osim navedenoga Thalassotherapia Opatija je:

* Referentni centar za zdravstveni turizam i medicinski programirani odmor Ministarstva zdravstva RH
* Referentni centar za rehabilitaciju srčanih bolesnika Ministarstva zdravstva RH
* Nastavna baza Medicinskog fakulteta u Rijeci i Medicinskog fakulteta u Osijeku
* Katedra za rehabilitacijsku i sportsku medicinu Medicinskog fakulteta u Rijeci
* Katedra za fizikalnu medicinu Fakulteta zdravstvenih studija u Rijeci

**Ukupni prihodi i primici poslovanja u 2021. godini iznose 70.764.271,00 kn (prethodne godine 63.307.452,00 kn),** indeks 111,8, a **rashodi i izdaci 66.888.288,00 kn, (prethodne godine 70.442.103,00 kn.)**  indeks 95,0.

 Na poziciji AOP 634 evidentiran je višak prihoda i primitaka kao razlika između ukupnih prihoda i ukupnih rashoda u iznosu od **3.875.983,00 kn**. S obzirom je u 2020.godini ostvaren manjak prihoda i primitaka u iznosu od **4.064.918,00 kn** evidentiran na poziciji AOP 637, proizlazi da je ostvareni manjak prihoda i primitaka za pokriće u slijedećem razdoblju AOP 639 u iznosu **188.935,00 kn**.

Iz naprijed navedenoga proizlazi da je ostvaren **negativan financijski rezultat za 2021. godinu koji zahtijeva maksimalne napore i iznalaženje rješenja, uključujući i sve nadležne institucije.**

U Financijskom planu prihoda i primitaka, odnosno “2. izmjenama i dopunama” planirani su ukupni prihodi u visini od **73.189.419,00 kn** (u protekloj godini ukupno s prenesenim sredstvima 72.171.483,00 kn).

Ostvareni prihodi manji su za 3,3% u odnosu na plan za 2021. godinu (2. Izmjene i dopune Financijskog plana), što pokazuje da nismo ostvarili sve financijsko planske ciljeve a prvenstveno zbog izuzetno negativnog utjecaja pandemije virusom COVID-19 koja je evidentna kako u cijelom zdravstvenom sustavu Republike Hrvatske tako i u drugim segmentima društva.

Smanjenje prihoda odnosi se na nemogućnosti izvršavanja ugovornih obveza s HZZO-om. Ovdje moramo spomenuti da je praktički kroz cijelu godinu bilo onemogućeno ili bolje reći otežano redovno poslovanje i pružanje naših zdravstvenih usluga zbog prijetećeg rizika od harajuće zaraze virusom COVID-19, a u razdoblju od travnja do svibnja 2021. godine bili smo Sekundarni Covid centar KBC-a Rijeka čime smo znatan dio prostornih i kadrovskih kapaciteta i resursa podredili ovoj aktivnosti. Istovremeno smanjen je broj redovnih stacionarnih pacijenata te je i prijem polikliničkih pacijenta bio prilagođen epidemiološkim uvjetima što je rezultiralo smanjenim obujmom redovnih pregleda. Isto tako bili smo spriječeni u obavljanju usluga za tržišne djelatnosti, s obzirom da su resursi i djelatnici bili podređeni aktivnostima Sekundarnog Covid centra. Uzimajući u obzir realizacije prihoda iz 2019.godine, planirali smo prihode od ino pacijenata (AUVA, norveški pacijenti, pacijenti iz ostalih zemalja) u visini od 7.200.000,00 kn što je u potpunosti izostalo, zbog aktiviranja Sekundarnog Covid centra i cjelokupne situacije kako u Republici Hrvatskoj tako i u cijelom svijetu s pandemijom COVID-19. Naime, norveški pacijenti u potpunosti su otkazali sve dolaske. Dok je plan za pacijente AUVA ostvaren tek u visini od 55% odnosno realizirano je 66 dolazaka i fakturirano je 1.000.000,00 kn u odnosu na planiranih 1.667.000,00 kn.

Tokom 2021. godine naša ustanova, kao i prethodne godine, po potrebi a po odluci nadležnog Ministarstva slala je na ispomoć drugim zdravstvenim ustanovama vlastite zdravstvene djelatnike. HZZO je samo participirao u iznosu od 10% njihove bruto plaće za period koji su bili na ispomoći u drugim ustanovama što je minoran iznos.

U ovim nesigurnim i izazovnim vremenima uspjeli smo odraditi 104% osnovnog ugovorenog limita sa HZZO-om i 8.120.600,00 kn dodatnog limita iz osnovnog zdravstvenog osiguranja za određene dijagnostičke postupke uvećano za dopunsko zdravstveno osiguranje. Zbog tehničkih razloga u segmentu fakturiranja i kontrole poslanih računa za prosinac 2021. godine preko CUS-a u HZZO, došlo je do nepredvidive situacije zbog koje će se realizacija jednog dijela poslanih računa prebaciti na narednu 2022.godinu. Te će tek tada taj iznos postati naš prihod. Zbog navedene nepredvidive situacije nismo uspjeli ostvariti planirani pozitivni financijski rezultat nego imamo manjak od 188.935,00 kn.

Prema zapisniku HZZO iz 2020. godine imali smo evidentiran avans od 2.926.694,00 kn te smo u 2021. godini, a zbog već navedenih razloga, uprihodili tek iznos od 307.552,00 kn.

Moramo istaknuti da je na našem Sekundarnom Covid odjelu u 2021.godini zbrinuto 134 pacijenta te da je za njih prema HZZO osnovno fakturirano 871.300,00 kn.

Za građane Rijeke i riječkog prstena organizirano je 25 lokacija za BAT testiranje (brzi antigenski test) te je od studenog 2021. godine i Thalassotherapia Opatija postao COVID TEST CENTAR na kojem je do konca 2021.godine testirano 1400 osoba.

U 2021. godini **ukupni rashodi i izdaci** ostvareni su u visini od **66.888.288,00 kn** s indeksom 95,0 u odnosu na prethodnu a unatoč maksimalnim mjerama racionalizacije i štednje. Zadržali smo sve radnike odnosno ključna radna mjesta u cilju smanjenja bilo kakvog rizika u redovnom pružanju zdravstvene usluge kao i zbog spremnosti da nakon popuštanja epidemioloških mjera možemo nesmetano krenuti s punim kapacitetima obavljati poslove iz naše zdravstvene djelatnosti za koju smo i osnovani.

Ukupni rashodi i izdaci ostvareni su u visini od 97% u odnosu na važeći Financijski plan.

U nastavku dajemo obrazloženje obrasca **PR-RAS** po pojedinim pozicijama AOP-a koje odstupaju više od 10 % od prethodne godine, kao i druga značajnija odstupanja:

1. Na poziciji AOP 057, Tekuće pomoći od izvanproračunskih korisnika, indeks 313,7, zbog većeg broja pripravnika za koje nam HZZZ refundira bruto plaću i druge materijalne izdatke.
2. Na poziciji AOP 063, Pomoći proračunskim korisnicima iz proračuna koji im nije nadležan, bez indeksa, evidentirano je 10.899,00 kn prema Ugovoru o korištenju sredstava za podmirenje dijela dospjelih obveza prema dobavljačima lijekova, potrošnog i ugradbenog materijala koje nam je doznačilo Ministarstvo zdravstva.
3. Na poziciji AOP 078, Prihodi od financijske imovine, indeks 47,4, ostvareni su manji prihodi zbog nepovoljnijih uvjeta na bankarskoj “pasivnoj” kamati, odnosno zbog manjeg plasmana sredstava preko POOLINGA u koji su uključene sve ustanove čiji je osnivač PGŽ. Ovaj iznos ovisi i o prosječnom stanju slobodnih avista sredstava na našem poslovnom računu. Ova pozicija obuhvaća i pozitivne tečajne razlike na koje je nemoguće značajnije utjecati i u 2021. godini ostvareno je znatno manje “pozitivnih tečajnih razlika” zbog izostanka poslovanja sa ino partnerima i ostvarivanja prihoda u drugim valutama.
4. Na poziciji AOP 107, Prihodi po posebnim propisima, indeks 114,5, radi se o većim prihodima od sufinanciranja cijene usluge pacijenata, budući je i ugovoreno, a isto tako i pruženo više usluga iz osnovnog zdravstvenog osiguranja u odnosu na prethodnu godinu.
5. Na poziciji AOP 120, Prihodi od prodaje proizvoda i robe te pruženih usluga, u iznosu od 9.004.695,00 kn (u protekloj godini 6.961.348,00 kn.) indeks 129,4, veći je zbog cjelokupnog angažmana svih djelatnika ustanove da se medicinske usluge na tržištu kao i usluge prema svim gostima i klijentima odrade čim više.

1. Na poziciji AOP 123, Donacije od pravnih i fizičkih osoba izvan općeg proračuna, indeks 84,1, odnosi se na donacije, kako u novcu tako i u medicinskim proizvodima i opremi. Ostvarene su manje donacije, a što ovisi o mogućnostima i željama donatora. Primljene donacije usmjerene su ka unapređenju zdravstvene djelatnosti.
2. Na poziciji AOP 129, Prihodi iz nadležnog proračuna za financiranje redovne djelatnosti proračunskih korisnika, indeks 270,6. Od primljenog iznosa 5.764.650,00 kn čak 3.724.900,00 kn predviđeno je za financiranje rashoda poslovanja, zatim 990.000,00 kn predviđeno je za financiranje nabave nefinancijske imovine te 1.049.750,00 kn za financiranje izdataka za financijsku imovinu i otplatu zajmova. Sredstva su u cijelosti utrošena namjenski i u skladu s planom.
3. Na poziciji AOP 133, Prihodi od HZZO-a na temelju ugovornih odnosa, indeks 113,3, ostvareni su veći prihodi u odnosu na proteklu godinu. U ovim nesigurnim i izazovnim vremenima odradili smo 44.473.865,00 kn (prethodne godine 39.245.745,00 kn) od osnovnog ugovorenog limita te limita za posebne postupke sa HZZO-om.
4. Na poziciji AOP 145, Ostali prihodi, indeks 204,5, indeks je veći budući je došlo do povećanih refundacija za prekovremene sate, dežurstva liječnika koji su na specijalizaciji u drugim ustanovama (KBC Zagreb, KBC Rijeka).
5. Na poziciji AOP 172, Rashodi za usluge, indeks 79,3, manji su u odnosu na prethodnu godinu zbog manjeg opsega radova na tekućem i investicionom održavanju prvenstveno zbog smanjenih prihoda poslovanja iz naprijed obrazloženih okolnosti.
6. Na poziciji AOP 182, Naknade troškova osobama izvan radnog odnosa, indeks 211,7, odnosi se na povećanje izdataka za pripravnike čiji se troškovi refundiraju od strane HZZZ-a a sukladno odobrenju nadležnog ministarstva.
7. Na poziciji AOP 183, Ostali nespomenuti rashodi poslovanja, indeks 134,9. Zbog povećanja premija osiguranja i sastava upravnog vijeća došlo je do navedenog povećanja u ovim rashodima.
8. Na poziciji AOP 197, Kamate za primljene kredite i zajmove, indeks 147,5, indeks je veći budući smo u 2020. godini primili dugoročni kredit za nabavku angiografskog uređaja i krenuli s otplatom glavnice i kamate u lipnju 2020.godine a tijekom 2021.godine smo imali obvezu otplate glavnice i kamata za cijelu godinu.
9. Na poziciji AOP 266, Kazne, penali, naknade šteta, bez indeksa, u 2021. godini smo zbog dva žalbena postupka javnog natječaja imali rashod od 11.563,00 kn.
10. Na poziciji AOP 306, Prihodi od prodaje građevinskih objekata, indeks 164,3, koji ukupno iznose 5.187,00 kn a odnose se na godišnju otplatu rata za stanove i konačnu otplatu jednog stambenog kredita.
11. Na poziciji AOP 350, Nematerijalna imovina, bez indeksa, odnosi se na nabavu BIS licenci u vrijednosti 17.001,00 kn koje su neophodno potrebne za korištenje programa u zdravstvene svrhe.
12. Na poziciji AOP 363, Postrojenja i oprema, indeks 26,1, radi se o manjem indeksu, zato jer je u prethodnoj godini realizirana nabava medicinske opreme odnosno novog angiografskog uređaja u iznosu od 5.248.750,00 kn.
13. Na poziciji AOP 385, Nematerijalna proizvedena imovina, indeks 19,3, obrazlažemo manjim ulaganjima u računalne programe u 2021. godini.
14. Na poziciji AOP 405, Obračunati prihodi od prodaje nefinancijske imovine– nenaplaćeni, indeks 82,7, odnosi se na poboljšanje naplate obračunatih prihoda.
15. Na poziciji AOP 598, Otplata glavnice primljenih kredita i zajmova od kreditnih i ostalih financijskih institucija izvan javnog sektora, indeks 171,4, s obzirom je u 2020.godini otplata kredita bila polugodišnja a u 2021.godini cjelogodišnja indeks je povećan.

 Svi ostali indeksi u obrascu PR RAS kreću se u očekivanom rasponu od 10 jedinica, i navodimo da je ustanova u 2021. godini ostvarila Ukupni višak prihoda i primitaka od **3.875.983,00 kn** (AOP 634)**,** dok je Manjak prihoda i primitaka - preneseni iz prethodne godine iznosio **4.064.918,00 kn** (AOP 637)te proizlazi da je ukupni **Manjak prihoda i primitaka za pokriće u slijedećem razdoblju** **188.935,00 kn** (AOP 639) indeks 4,6.

**OBRAZLOŽENJE OBRASCA BILANCA na dan 31. prosinca 2021.god.**

1. Na poziciji AOP 007, Proizvedena dugotrajna imovina, iskazan je indeks 86,1, u 2021.godini nije bilo promjena u dugotrajnoj imovini, vrijednost je smanjena zbog ispravka vrijednosti.
2. Na poziciji AOP 014, Postrojenja i oprema, indeks 86,4, u 2021.godini nije bilo promjena u dugotrajnoj imovini, vrijednost je smanjena zbog ispravka vrijednosti.
3. Na poziciji AOP 024, Prijevozna sredstva, indeks 75,0, u 2021.godini nije bilo promjena u dugotrajnoj imovini, vrijednost je smanjena zbog ispravka vrijednosti.
4. Na poziciji AOP 040, Nematerijalna proizvedena imovina, indeks 58,2, u 2021.godini nije bilo promjena u dugotrajnoj imovini, vrijednost je smanjena zbog ispravka vrijednosti.
5. Na poziciji AOP 058, Proizvedena kratkotrajna imovina, indeks 137,0, zbog situacije pandemije virusa Covid-19 i općeg poremećaja na tržištu u vezi nabavke potrošnog i ugradbenog materijala te lijekova a razmišljajući o dobrobiti svih naših pacijenata unaprijed su osigurane zalihe medicinskih materijala i lijekova za nesmetan rad.
6. Na poziciji AOP 063, Financijska imovina, indeks 118,0, povećanje se uglavnom odnosi na novčane doznake sredstva u prosincu 2021. godine od strane osnivača, a koje se odnose na rashode iz prijašnjih razdoblja.
7. Na poziciji AOP 081, Ostala potraživanja, indeks 139,2, predstavlja povećana potraživanja za refundacije bolovanja od HZZO.
8. Na poziciji AOP 154, Potraživanja za upravne i administrativne pristojbe, pristojbe po posebnim propisima i naknade, indeks 131,4, na ovoj poziciji prikazana su potraživanja od dopunskog osiguranja. Povećanje ove pozicije je u korelaciji sa ukupno više odrađenim uslugama prema HZZO.
9. Na poziciji AOP 155, Potraživanja za prihode od prodaje proizvoda i robe te pruženih usluga, indeks 214,9, veći je zbog cjelokupnog angažmana svih djelatnika ustanove da se medicinske usluge na tržištu kao i usluge prema svim gostima i klijentima odrade čim više.
10. Na poziciji AOP 156, Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza, indeks 132,2. U ovim izazovnim i nesigurnim vremenima a sve zbog pandemije Corona virusa uspjeli smo odraditi više od ugovorenog limita sa HZZO-om te su i potraživanja zbog toga veća.
11. Na poziciji AOP 157, Potraživanja za kazne i upravne mjere te ostale prihode, indeks 1,5, marljivim radom uspjeli smo smanjiti potraživanja u odnosu na prethodnu godinu.
12. Na poziciji AOP 158, Ispravak vrijednosti potraživanja, povećao se volumen potraživanja starijih od 1 odnosno 3 godine.
13. Na poziciji AOP 161, Potraživanja od prodaje proizvedene dugotrajne imovine, indeks 82,1. Protekom vremena potraživanja od prodaje stanova, zbog otplate kredita, postaju sve manja.
14. Na poziciji AOP 165, Unaprijed plaćeni rashodi budućih razdoblja, indeks 436,5, radi se o plaćenim ratama kredita budući je ugovoren kvartalni obračun povrata glavnice za razliku od protekle godine kada nismo imali kreditnih zaduženja.
15. Na poziciji AOP 171, Obveze za rashode poslovanja, indeks 84,3, je manji u odnosu na prethodnu godinu zbog uspješnog podmirenja gotovo svih obveza prema velikom broju dobavljača roba, materijala i usluga.
16. Na poziciji AOP 183, Obveze za nabavu nefinancijske imovine, indeks 8,9. Zbog podmirenja svih obveza indeks je manji.
17. Na poziciji AOP 200, Obveze za kredite i zajmove, indeks 76,5, obveza za povrat kredita za nabavku angiografskog uređaja iz prethodne godine se uspješno izvršava.
18. Na poziciji AOP 233, Vlastiti izvori, indeks 87,8, smanjeni su zbog manjeg obujma nabavki opreme.
19. Na poziciji AOP 236, Ispravak vlastitih izvora za obveze, indeks 76,5, budući se radi o ostatku potraživanja PBZ-a za dugoročni kredit koji je u otplati indeks je manji.
20. Na poziciji AOP 249, Obračunati prihodi poslovanja, indeks 132,8, radi se o većem potraživanju prema HZZO-u.
21. Na poziciji AOP 250, Obračunati prihodi od prodaje nefinancijske imovine, indeks 82,7 je manji zbog otplate prije spomenutog kredita za otplatu stanova zaposlenika.

Korekcije rezultata odnose se na sredstva zaprimljena za kapitalne donacije (6632) i prihode iz nadležnog proračuna za financiranje rashoda za nabavu nefinancijske imovine (kto 67121) te prihode od prodaje stanova (kto 7211).

**OBVEZE**

 Naša ustanova već duži niz godina nije imala dospjelih nepodmirenih obveza zbog permanentne financijske likvidnosti i urednog podmirivanja dospjelih obveza.

 Moramo napomenuti da je iza nas iznimno težak period, tokom kojeg je postojao trenutak u kojem smo zbog cjelokupne situacije pandemije virusa COVID-19, kako u Republici Hrvatskoj tako i u cijelom svijetu, bili insolventni te nismo bili u mogućnosti dio naših obveza pravovremeno podmirivati. S obzirom na razumijevanje i intervenciju osnivača–Primorsko-goranske županije, primili smo namjenska sredstva za podmirenje rashoda plaća djelatnika u sklopu aktivnosti Sufinanciranje posljedica zdravstvene krize uzrokovane pandemijom Covid-19 u iznosu od 3.350.000,00 kn te smo ostala sredstva mogli usmjeriti na podmirenje obveza prema dobavljačima. Do kraja godine uspjeli smo podmiriti sve dospjele obveze od čega je preostao tek minoran iznos u visini od 51.658,00 kn kako je evidentirano u priloženoj tablici a koji će biti podmiren u najkraćem roku.

 Stanje ukupnih obveza na početku proračunske godine bilo je 16.443.571,00 kn, a na kraju izvještajnog razdoblja iznosi 13.119.597,00 kn, od čega dospjelih obveza 51.658,00 kn, od kojih se iznos od 15.241,11 kn odnosi na međuproračunske korisnike. U prekoračenju od 1 do 60 dana 31.757,00 kn te od 61-90 dana 19.901,00 kn. Ukupne obveze povećane su zbog obveza po dugoročnom kreditu, kao i (nedospjele) obveze prema HZZO-u.

 Isto tako želimo navesti da su u cijelosti ispoštovane sve obveze prema zaposlenicima koje se temelje na propisima iz radnopravnog statusa zaposlenika.

|  |  |  |
| --- | --- | --- |
|  |  |  |
| **Struktura dospjelih obveza na dan 31.12.2021.** |
|  |  |  |
| **O P I S** | **Iznos dospjele glavnice** | **Iznos obračunatih kamata** |
| 0 | 1 | 2 |
| Za lijekove | 0 |   |
| Za potrošni i ugradbeni medicinski materijal | 0 |   |
| Za živežne namirnice | 0 |   |
| Za energiju | 0 |   |
| Za ostale materijale i reprodukcijski materijal | 3.947 |   |
| Za proizvodne i neproizvodne usluge | 33.701 |   |
| Za opremu ( osnovna sredstva) | 0 |   |
| Obveze prema zaposlenicima | 0 |   |
| Obveze za usluge drugih zdravstvenih ustanova  | 14.010 |   |
| Obveze prema komitentnim bankama za kredite | 0 |   |
| Ostale nespomenute obveze | 0 |   |
| Obveze prema HZZO za manje izvršen rad | 0 |   |
|  **SVEUKUPNE OBVEZE**: | **51.658** | **0** |

**Obrazloženje obrasca P VRIO**

Iznos povećanja od 452.075,00 kn odnosi se na donacije zaštitne opreme u cilju zaštite djelatnika i pacijenata od virusa COVID 19, a od strane Stožera civilne zaštite R.H. Smanjenje u iznosu od 3.841,00 odnosi se na otpis razlike od neamortizirane vrijednosti osnovnih sredstava.

 Što se tiče sudskih sporova imamo tri postupka koji bivši zaposlenici vode protiv Ustanove od 2021. godine, za isplatu razlike osnovice plaće od 6% u ukupnoj visini od 17.100,00 kn.

 Temeljem nenaplaćenih potraživanja naša ustanova ima status “oštećenika” u sporu kojeg od 2016. godine vodi Državno odvjetništvo R.H protiv fizičke osobe kao ovršenika. Visina naših potraživanja na ime glavnice iznosi 14.600,00 kn. U konkretnom slučaju radi se o neplaćanju troškova smještaja za vrijeme boravka u našoj ustanovi. Ishod spora je neizvjestan, no neće ni u kojem slučaju utjecati na poslovanje ustanove.

 *Popis ugovornih partnera gdje je korišten određeni instrument osiguranja dostavljamo u privitku u zasebnoj tablici koja čini sastavni dio Bilješki, kao i sve potrebne dodatne obrasce i tablice.*

Pomoćnik ravnatelja za financijsko

 računovodstvene poslove

 Dean Frlan, dipl. oec.

Ur.Br: 01-000-00/22/81

Opatija, 31. siječnja 2022. godine